Bratislava 23. júna (TASR) – Na diaľnici D1 medzi Sencom a Trnavou sa v sobotu ráno prevrátil kamión. Nehoda sa obišla bez zranení. TASR o tom informovalo Krajské riaditeľstvo Hasičského a záchranného zboru (HAZZ).
"Na operačné stredisko bola krátko pred deviatou hodinou rannou nahlásená dopravná nehoda kamióna na diaľnici D1 v smere zo Senca do Trnavy za výjazdom Blatné. Po príjazde na miesto zásahu hasiči zistili, že ide o kamión prevrátený na boku v poli, prevážajúci zeleninu. Pri nehode sa nikto nezranil." uviedol HaZZ, s tým, že jeho príslušníci vykonávajú na vozidle protipožiarne opatrenia.
Celkovo na mieste nehody zasahovali štyria hasiči s jedným kusom techniky. Dopravné obmedzenia nie sú hlásené.